CELEX: 62014CN0130
Language: et
Date: 2014-03-20 00:00:00
Title: Kohtuasi C-130/14: 20. märtsil 2014 esitatud hagi – Euroopa Komisjon versus Belgia Kuningriik

26.5.2014   
            
            
               ET
            
            
               Euroopa Liidu Teataja
            
            
               C 159/16
            
         20. märtsil 2014 esitatud hagi – Euroopa Komisjon versus Belgia Kuningriik
   (Kohtuasi C-130/14)
   2014/C 159/22
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: W. Mölls, J.-F. Brakeland)
   
      Kostja: Belgia Kuningriik
   
      Hageja nõuded
   
   
               —
            
            
               tuvastada, et kuna Belgia Kuningriik jättis kehtima alused, mis ei anna mitteresidendist maksumaksjatele, kelle tulu tekib ainult või peamiselt Belgias (Valloonia piirkond), õigust teha füüsiliste isikute tulumaksust mahaarvamist, milline õigus on antud Valloonia piirkonna residentidest maksmaksjatele 3. aprilli 2009. aasta dekreediga, millega luuakse Caisse d’Investissement de Wallonie (Valloonia investeerimiskassa) ja nähakse selle kassa aktsiate märkimise või võlakirjade ostmise korral ette füüsiliste isikute tulumaksu mahaarvamine, siis on Belgia Kuningriik rikkunud Euroopa Liidu toimimise lepingu artiklist 45 ja Euroopa Majandusühenduse asutamislepingu artiklist 28 tulenevaid kohustusi,
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   Valloonia piirkonna 3. aprilli 2009. aasta dekreediga nähti Valloonia investeerimiskassa aktsiate märkimise või võlakirjade ostmise korral ette füüsiliste isikute tulumaksu mahaarvamine üksnes Valloonia piirkonna residentide suhtes. Komisjon leiab, et selline säte diskrimineerib mitteresidentidest maksumaksjaid, kelle tulu tekib ainult või peamiselt Belgias. Seetõttu on see vastuolus ELTL artikliga 45 ja Euroopa Majandusühenduse asutamislepingu artikliga 28, nagu Euroopa Kohus on neid sätteid tõlgendanud kohtuasjades Schumacker (1) ja Wielockx (2).
   
      (1)  Kohtuotsus Schumacker, C-279/93, EU:C:1995:31.
   
      (2)  Kohtuotsus Wielockx, C-80/94, EU:C:1995:271.